[{"text_idx": "#000001", "text": "Ohiko Batzar Nagusian berba egin genuenaz"}, {"text_idx": "#000003", "text": "Partaidetzari dagokionez, bertaratuen eta boto delegatuen batuketak quoruma gaindituta utzi zuen. Partaideei etorrera eskertuz hasi genuen bilera, izan ere HHko plaza txiki gelditu zen. Hala ere, batzarrean parte hartzeko derrigortasuna aipatzen dugu, izan ere Kurutziaga bazkide guztiona da."}, {"text_idx": "#000004", "text": "Ohiko batzar honetan, kooperatiba legeari jarraituz, aurreko ikasturteko memoria eta iazko kontuen emaitzak azaldu, eta horien onarpenerako bozka egin zen. Aldez aurretik ikastolako datu esanguratsuenak eskaini ziren: matrikula datuak, langileria datuak, emaitza akademikoak (Kurutziaga eta Ibaizabal ikastolakoak)..."}, {"text_idx": "#000006", "text": "Hezkuntza mailan emandako berrikuntzak: Hezkuntza etapa bakoitzean egindakoak, digitalizazioa, egindako inbertsioak etab.\nIkastolak komunitatera egindako ekarpen sozialak: Elkartasun kutxa eta barne laguntzak"}, {"text_idx": "#000007", "text": "Emandako azalpenen ostean Batzarrak emaitzen inguruko bozka egin zuen eta emaitzak hau izan zen:"}, {"text_idx": "#000008", "text": "Puntu honetan Hezkuntza Lege berriari egin zitzaion aipamena, izan ere aurkeztutako kudeaketa plana Hezkuntza Lege berriari lotuta egongo da, gure lan jardunean zuzenean eragiten duelako. Kudeaketaren deskarguan Plan Estrategikoari erantzuteko helburuaz aurkeztutako laburpena egin zen."}, {"text_idx": "#000010", "text": "Emandako azalpenen ostean, batzarrak bozka egin zuen, honako emaitzagaz:"}, {"text_idx": "#000011", "text": "Puntu honetan Hezkuntza Legearen inguruko aurkezpen sakon bat egin zen bazkideekin, eta aipatu ziren puntuen laburpena hauxe litzateke:"}, {"text_idx": "#000012", "text": "Hezkuntza Legea onartu gabe dagoela oraindino. Eztabaida lege-zirriborro baten gainean dagoela, ez legean bertan.\nLege onartu baino lehen, ikastolok gure ekarpena egin behar diogula legeari, gure izaera eta identitatea babestuko dituen egin behar ditugula etorkizuneko Lege honetan jasota gera daitezen.\nLege barriaren garapenean Ikastolak babestu egin behar garela."}, {"text_idx": "#000013", "text": "Azkenik, urtarrilaren 11n familiekin egindako hausnarketaren deskargua egin zen eta, ondoren, dokumentu hauen gainean, puntu garrantzitsuenen gaineko bozketa-iritzia jaso zen. Informazioa bazkideei bidaltzeko konpromisoa hartu zen. Hau izan zen azken bozketaren emaitza:"}, {"text_idx": "#000014", "text": "Hona hemen Batzar Nagusiko irudi batzuk:"}]